هیندیستان هاوا یولو شیرکتی جت ایرویز(Jet Airways)، اوکتوابر و نوامبر آییندا حقوق‌لاری اؤدنمین بعضی پیلوت‌لاری‌نین خسته راپور آلما‌لاری سببین‌دن موختلیف مسیر‌لره ان آز 14 سفرلرینی لغو ائدیب.
هیندوستان تایمزین خبرینه گؤره، پیلوت‌لار، اؤدنمه‌ین امک حاق‌لاری و هاوا یولو شیرکتی‌نین مین‌دن چوخ پیلوتون حاق‌لارینی تمثیل ائدن سندیکا‌لاری‌نین باغلی مسئله'نی رهبرلیکله اله آلماق مسئله‌سین‌دکی بیگانه موناسیبتینی اعتراض ائتدی.
هاوا یولو شیرکتی‌نین، جدی  نقد پول سیخینتیسی سببین‌دن آوقوست آیین‌دان بری پیلوت و موهندیس‌لر ایله یوکسک سویه‌لی ایدارچی‌لیگه حقوق اؤدمه‌سی ائتمکده گئجیکدیگی، سپتامبر آیینا قدر پرسونله قیسمن اؤدمه ائدن شیرکتین، اوکتوبر و نوامبر آیی حقوق‌لاری‌نین هامی‌سینی اؤدمدیگی قئید اولوندو.
جت ایرویز-دن ائدیلن آچیقلامادا، اوچوش‌لارین پیلوت‌لارین اعتراضی اوزون‌دن دئییل، نظرده توتولمایان اوپراسیونل وضعیته باغلی اولاراق ابطال ائدیلدیگی قئید ائدیلرکن، لغو ائدیلن اوچوش ساییسی بیلدیریلممیش‌دیر.
شیرکتین بیر سؤزچوسو، رهبرلیگین، حقوقلارین اؤدنمه‌سی ده داخیل داوام ائتمکده اولان پروبلم‌لری موذاکیره ائتمک و حلّ ائتمک اوچون پیلوت‌لارلا و دیگر قروپ‌لارلا مونتظم دیالوق ایچینده اولدوغونو دئدی.
سؤزچو، لغو ائدیلن اوچوشلارین یولجولارینی‌نین وضعیته دایر اصولونا اویغون اولا‌راق معلوماتلاندیریلدیغینی و بو اینسان‌لارین باشقا اوچوش‌لارا یئنی‌دن یئرلشدیریلدیگینی و یا ضررلری‌نین اؤده ائدیلدیگینی بیلدیردی.
